**Γενικές Πληροφορίες**

1. Η Αίτηση Χορήγησης Δικαιωμάτων Χρήσης Ραδιοσυχνοτήτων Σταθερής Δορυφορικής Υπηρεσίας μπορεί να χρησιμοποιηθεί για:

* Την **υποβολή αίτησης** για νέο δικαίωμα χρήσης,
* Την **τροποποίηση** υπάρχοντος δικαιώματος χρήσης,
* Την **ανάκληση** υπάρχοντος δικαιώματος χρήσης,
* Την **αλλαγή στοιχείων** (επικοινωνίας ή άλλων) κατόχου δικαιώματος χρήσης.

1. Προκειμένου να βοηθηθείτε στη συμπλήρωση της αίτησης, ενδεχομένως να πρέπει να συμβουλευτείτε τον:

* Κανονισµό Χρήσης και Χορήγησης Δικαιωμάτων Χρήσης Ραδιοσυχνοτήτων υπό καθεστώς Γενικής Άδειας για την παροχή Δικτύων ή / και Υπηρεσιών Ηλεκτρονικών Επικοινωνιών,
* Κανονισµό Όρων Χρήσης Μεμονωμένων Ραδιοσυχνοτήτων ή Ζωνών Ραδιοσυχνοτήτων.

1. Πληροφορίες σχετικά με τα τέλη εκχώρησης και χρήσης του φάσματος ραδιοσυχνοτήτων αναφέρονται στον:

* Κανονισμό Καθορισμού των Τελών Χρήσης του Φάσματος και των Τελών Εκχώρησης Ραδιοσυχνοτήτων (ΑΠ.276/49/14-02-2003) όπως εκάστοτε ισχύει.

1. Μπορείτε να υποβάλλετε αιτήσεις χορήγησης δικαιωμάτων χρήσης ραδιοσυχνοτήτων για Σταθερούς Επίγειους Σταθμούς που βρίσκεται εντός της ελληνικής επικράτειας. Ο μέγιστος αριθμός δορυφορικών ζεύξεων που μπορεί να υποβληθούν σε μία αίτηση είναι 20 αμφίδρομες ή 40 μονόδρομες.
2. Για τη συμπλήρωση της αίτησης μπορείτε:

* Να συμπληρώσετε το ηλεκτρονικό έντυπο μορφής Microsoft Word™ και να το εκτυπώσετε,

Για να μετακινηθείτε μεταξύ των πεδίων, χρησιμοποιήστε τα πλήκτρα ‘Tab’ και ‘Shift+Tab’.

* Να εκτυπώσετε το έγγραφο μορφής Adobe Acrobat™ και να το συμπληρώσετε χειρόγραφα με κεφαλαία ευανάγνωστα γράμματα χρησιμοποιώντας μαύρη μελάνη.

1. Η αίτηση αποτελείται από τα Τμήματα Α, Β και Γ όπου περιέχονται στοιχεία κυρίως διοικητικής φύσης, από τα Τμήματα Δ, Ε, ΣΤ, και Ζ, όπου περιέχονται τα τεχνικά στοιχεία των αιτούμενων δορυφορικών ζεύξεων και το Παράρτημα Α.
2. Σε περίπτωση υποβολής αίτησης χορήγησης ενός ή περισσότερων νέων δικαιωμάτων χρήσης θα πρέπει εκτός από τα Τμήματα Α, Β, και Γ της αίτησης να συμπληρώσετε τα Τμήματα Δ, Ε, ΣΤ και Ζ για κάθε αιτούμενη δορυφορική ζεύξη.
3. Σε περίπτωση υποβολής αίτησης τροποποίησης ενός ή περισσότερων χορηγηθέντων δικαιωμάτων χρήσης θα πρέπει να συμπληρώσετε τα Α.1 και Α.3 του Τμήματος Α και επιπλέον για κάθε δορυφορική ζεύξη που τροποποιείται τα Τμήματα Δ, Ε, ΣΤ, και Ζ όπου θα αναφέρονται τα αιτούμενα προς τροποποίηση στοιχεία.
4. Σε περίπτωση υποβολής αίτησης ανάκλησης ενός ή περισσότερων χορηγηθέντων δικαιωμάτων χρήσης θα πρέπει να συμπληρώσετε τα Τμήματα Α, Β, Γ, Δ, Ε και ΣΤ της αίτησης και αντιστοίχως τον πίνακα του A.4.

Στη συνέχεια εξηγούνται λεπτομερώς τα πεδία που περιέχονται στις παραγράφους της Αίτησης.

**Α. Σκοπός Αίτησης**

Α.1 Προσδιορίστε αν η αίτησή σας αποσκοπεί στη χορήγηση ενός νέου δικαιώματος (ή πολλών δικαιωμάτων) χρήσης, την τροποποίηση χορηγηθέντων δικαιωμάτων χρήσης, την ανάκληση χορηγηθέντων δικαιωμάτων χρήσης ή την αλλαγή των στοιχείων του κατόχου δικαιωμάτων χρήσης. Η κάθε αίτηση μπορεί να εξυπηρετεί ένα και μόνο σκοπό (δηλαδή δεν επιτρέπεται π.χ. στην ίδια αίτηση ταυτόχρονη εκχώρηση νέου και τροποποίηση χορηγηθέντος δικαιώματος χρήσης). Σε περίπτωση τροποποίησης ή ανάκλησης συμπληρώστε τον Αρ. Απόφασης ΕΕΤΤ στο οποίο αναφέρεσθε.

Α.2 Το πεδίο αυτό συμπληρώνεται μόνο στην περίπτωση αίτησης χορήγησης νέου δικαιώματος χρήσης. Το πεδίο Α.2.1 αφορά στο πλήθος των επίγειων σταθμών που περιλαμβάνονται στην αίτηση και στο πεδίο Α.2.2 θα πρέπει να συμπληρώσετε εν συντομία το λόγο χρήσης της σταθερής δορυφορικής ζεύξης (π.χ. αν πρόκειται για τμήμα ενός δικτύου κορμού ενός δημόσιου τηλεπικοινωνιακού δικτύου, αν πρόκειται για δορυφορική ζεύξη μεταφοράς ραδιοφωνικού ή τηλεοπτικού προγράμματος, αν πρόκειται να χρησιμοποιηθεί για τις ανάγκες εξυπηρέτησης εφαρμογών τηλεμετρίας / τηλεχειρισμού, κ.λπ.) και αν πρόκειται για επικοινωνία με γεωστατικής τροχιάς δορυφόρους ή μη γεωστατικής τροχιάς δορυφόρους .

A.3 Συμπληρώστε στον πίνακα τους επίγειους δορυφορικούς σταθμούς που επιθυμείτε να τροποποιήσετε. Το πεδίο αυτό συμπληρώνεται μόνο στην περίπτωση αίτησης τροποποίησης χορηγηθέντων δικαιωμάτων χρήσης.

A.4 Συμπληρώστε στον πίνακα τους επίγειους δορυφορικούς σταθμούς με τις συχνότητες που επιθυμείτε να ανακαλέσετε. Το πεδίο αυτό συμπληρώνεται μόνο στην περίπτωση αίτησης ανάκλησης χορηγηθέντων δικαιωμάτων χρήσης.

**Β. Στοιχεία Αιτούντος**

Β.1 Στο πεδίο αυτό δηλώνετε τον Αριθμό Μητρώου Παρόχου Ηλεκτρονικών Επικοινωνιών.

Β.2 Επιλέξτε ανάλογα αν είστε φυσικό (ιδιώτης) ή νομικό πρόσωπο (εταιρεία). Στη συνέχεια συμπληρώνετε την επωνυμία (προκειμένου για νομικό πρόσωπο) ή το ονοματεπώνυμο (σε περίπτωση που είστε ιδιώτης). Ακολούθως, συμπληρώστε την πλήρη διεύθυνση της έδρας σας, τον τηλεφωνικό αριθμό, τα φορολογικά σας στοιχεία (ΑΦΜ και ΔΟΥ) καθώς και τον ΑΡΜΑΕ (σε περίπτωση ανώνυμης εταιρείας).

Β.3 Συμπληρώστε το ονοματεπώνυμο και τα στοιχεία επικοινωνίας του νομίμου εκπρόσωπου (σε περίπτωση που υπάρχει).

Β.4 Συμπληρώστε το ονοματεπώνυμο και τα στοιχεία επικοινωνίας του προσώπου με το οποίο μπορεί να επικοινωνήσει η ΕΕΤΤ σε περίπτωση όπου υπάρξει πρόβλημα τεχνικής φύσεως (π.χ. περίπτωση επιζήμιας παρεμβολής) κατά τη διάρκεια λειτουργίας των αιτούμενων δορυφορικών ζεύξεων.

Β.5 Συμπληρώστε το ονοματεπώνυμο και τα στοιχεία επικοινωνίας του προσώπου με το οποίο μπορεί να επικοινωνήσει η ΕΕΤΤ για θέματα που αφορούν στα στοιχεία που αναφέρονται στην παρούσα αίτηση.

**Γ. Στοιχεία Καταβολής Διοικητικών Τελών και Τελών Χρήσης Φάσματος**

Γ.1 Πριν την υποβολή της αίτησης εκχώρησης νέων ή τροποποίησης χορηγηθέντων δικαιωμάτων χρήσης, θα πρέπει να έχετε καταβάλλει τα τέλη εκχώρησης τα οποία αντιστοιχούν σε ένα εφάπαξ ποσό για κάθε ραδιοσυχνότητα που εκχωρείται ή τροποποιείται (βλ. «Κανονισμός Καθορισμού των Τελών Χρήσης του Φάσματος και των Τελών Εκχώρησης Ραδιοσυχνοτήτων», ΑΠ.276/49/14-02-2003). Το συνολικό ποσό για κάθε αίτηση που υποβάλλεται πρέπει να κατατίθεται στο λογαριασμό της ΕΕΤΤ:

**ALPHA Τράπεζα**

**Λογαριασμός: 342002002002535**

**IBAN Λογαριασμού : GR6801403420342002002002535**

**Δικαιούχος Λογαριασμού: Εθνική Επιτροπή Τηλεπικοινωνίων και Ταχυδρομείων**

**Swift Number (BIC):      CRBAGRAAXXX**

Στο πεδίο Γ.1 θα πρέπει να αναφέρονται το συνολικό ποσό των τελών εκχώρησης που αντιστοιχεί στην συγκεκριμένη αίτηση, η ταυτότητα πράξης, η ημερομηνία κατάθεσης και η τράπεζα όπου έγινε η κατάθεση.

Γ.2 Εφόσον είστε κάτοχος κάποιου δικαιώματος χρήσης ραδιοσυχνοτήτων, θα πρέπει να έχετε καταβάλει τα ετήσια τέλη χρήσης των δικαιωμάτων που σας έχουν χορηγηθεί, αλλιώς η αίτησή σας δεν μπορεί να διεκπεραιωθεί.

Δ.1 Να δηλωθεί ο Δορυφορικός Πάροχος, ο Δορυφόρος, το Διαστημικό Τμήμα που θα χρησιμοποιηθεί καθώς και η γεωστατική ή μη γεωστατική τροχιά του.

**Δ. Στοιχεία Θέσεων**

Δ.2 Επίγειος Δορυφορικός Σταθμός

* εφόσον έχει παλαιότερα χορηγηθεί κάποιο δικαίωμα χρήσης, συμπληρώστε τον  κωδικό θέσης. Εάν δεν έχει χορηγηθεί εισάγετε έναν προτιμώμενο κωδικό σταθμού. Το πεδίο είναι προαιρετικό. Εάν δεν το συμπληρώστε, θα οριστεί από την ΕΕΤΤ. Σημειώνεται ότι ο κωδικός θέσης είναι αριθμός με επτά ψηφία. Σε κάθε περίπτωση εισάγετε την ονομασία του Επίγειου Δορυφορικού Σταθμού στον οποίο αναφέρεσθε.
* συμπληρώστε τον τύπο του επίγειου δορυφορικού σταθμού (πχ Hub, Vsat, SNG)
* γεωγραφικές συντεταγμένες στη μορφή ΜΜ ΛΛ ΔΔ (Μ: μοίρες, Λ: λεπτά, Δ: δεύτερα λεπτά) καθώς και το σύστημα συντεταγμένων στο οποίο εκφράζονται
* υψόμετρο εδάφους από το επίπεδο της θάλασσας (ASL) σε μέτρα (m)
* αναλυτικά στοιχεία διεύθυνσης
* αριθμό κυκλοφορίας οχήματος εάν πρόκειται για μεταφερόμενος

Δ.3 Συμπληρώστε τις γωνίες λειτουργίας του Επίγειου Δορυφορικού Σταθμού (Αζιμούθιο σκόπευσης σε σχέση με το Βορρά και γωνία Ανύψωσης ως προς το ορίζοντα) για γεωστατικής ή μη γεωστατικής τροχιάς.

Ο αύξων αριθμός συμπληρώνεται ανάλογα με το πλήθος των Επίγειων Δορυφορικών Σταθμών. Τα υπόλοιπα παραρτήματα της αίτησης αναφέρονται στο συγκεκριμένο Επίγειο Δορυφορικό Σταθμό με το συγκεκριμένο αύξοντα αριθμό.

**Ε. Στοιχεία Επίγειας Δορυφορικής Εκπομπής**

Ε.1 Εάν ο πομπός που χρησιμοποιείτε στην εκπομπή υπάρχει στον πίνακα πομπών που δημοσιεύεται στην ιστοσελίδα της ΕΕΤΤ (), συμπληρώστε τον  αντίστοιχο κωδικό. Εάν όχι, συμπληρώστε στο Η.1 τα χαρακτηριστικά του πομπού που δεν περιλαμβάνεται στον πίνακα της ΕΕΤΤ.

Ε.2 Εάν η κεραία που χρησιμοποιείτε στην εκπομπή υπάρχει στον πίνακα κεραιών που δημοσιεύεται στην ιστοσελίδα της ΕΕΤΤ (), συμπληρώστε τον  αντίστοιχο κωδικό. Εάν όχι, συμπληρώστε στο Ζ.3 τα χαρακτηριστικά της κεραίας που δεν περιλαμβάνεται στον πίνακα της ΕΕΤΤ.

Ε.3 Στο πεδίο αυτό δηλώστε την επιθυμητή πόλωση της εκπομπής.

Ε.4 Συμπληρώστε τα ακόλουθα χαρακτηριστικά για την εκπομπή:

* Προτιμώμενη συχνότητα εκπομπής
* Εναλλακτική συχνότητα εκπομπής (Θα χρησιμοποιηθεί σε περίπτωση μη διαθεσιμότητας της προτιμώμενης συχνότητας),
* Εύρος κεντρικής συχνότητας (προσδιορίστε το εύρος της κεντρικής συχνότητας εκπομπής- Bandwidth)
* Ελάχιστη Ισχύς πραγματικής λειτουργίας πομπού σε dΒW (Να δηλωθεί η ελάχιστη πραγματική ισχύς λειτουργίας του πομπού του δορυφορικού σταθμού για το δηλωθέν εύρος κεντρικής συχνότητας (Bandwidth) σε συνθήκες καθαρού ουρανού (clear sky)
* Μέγιστη Ισχύς πραγματικής λειτουργίας πομπού σε dΒW (Να δηλωθεί η μέγιστη ισχύς λειτουργίας του πομπού του δορυφορικού σταθμού για το δηλωθέν εύρος κεντρικής συχνότητας (Bandwidth) σε συνθήκες μη καθαρού ουρανού (not clear sky) και όχι η μέγιστη ισχύς του μηχανήματος
* Απολαβή Κεραίας Εκπομπής
* Εύρος Ημίσεως Ισχύος Κεραίας (3dB)
* Συνολικές απώλειες (καλωδίων, feeders, connectors) από την έξοδο του πομπού μέχρι την είσοδο της κεραίας σε dB
* Ρυθμός μετάδοσης δεδομένων σε Mbps
* Είδος διαμόρφωσης / FEC Coding
* Είδος πολυπλεξίας
* Ύψος μέσου κεραίας από το έδαφος σε μέτρα

Εσωκλείσετε τη μάσκα εκπομπής (Block Edge Mask), για τα ανωτέρω χαρακτηριστικά του επίγειου δορυφορικού σταθμού. Περισσότερες σχετικές πληροφορίες δίνονται στο Παράρτημα Α (Block Edge Mask).

**Στ. Στοιχεία Επίγειας Δορυφορικής Λήψης**

Στ.1 Εάν ο δέκτης που χρησιμοποιείτε στη λήψη υπάρχει στον πίνακα δεκτών που δημοσιεύεται στην ιστοσελίδα της ΕΕΤΤ (), συμπληρώστε τον  αντίστοιχο κωδικό. Εάν όχι, συμπληρώστε στο Η.2 τα χαρακτηριστικά του δέκτη που δεν περιλαμβάνεται στον πίνακα της ΕΕΤΤ.

Στ.2 Εάν η κεραία που χρησιμοποιείτε στη λήψη υπάρχει στον πίνακα κεραιών που δημοσιεύεται στην ιστοσελίδα της ΕΕΤΤ (), συμπληρώστε τον  αντίστοιχο κωδικό. Εάν όχι, συμπληρώστε στο Η.3 τα χαρακτηριστικά της κεραίας που δεν περιλαμβάνεται στον πίνακα της ΕΕΤΤ.

Στ.3 Στο πεδίο αυτό δηλώστε την επιθυμητή πόλωση της λήψης.

Στ.4 Συμπληρώστε τα ακόλουθα χαρακτηριστικά για τη λήψη:

* Προτιμώμενη Συχνότητα Λήψης
* Εναλλακτική Συχνότητα Λήψης (Θα χρησιμοποιηθεί σε περίπτωση μη διαθεσιμότητας της ανωτέρω Συχνότητας)
* Εύρος Κεντρικής συχνότητας (προσδιορίστε το εύρος της κεντρικής συχνότητας λήψης- Bandwidth)
* Απολαβή Κεραίας Λήψης
* Συνολικές απώλειες (καλωδίων, feeders, connectors) από την έξοδο της κεραίας μέχρι την είσοδο του δέκτη σε dB
* Εύρος Ημίσεως Ισχύος Κεραίας (3dB)
* Είδος διαμόρφωσης / FEC Coding
* Ρυθμός Μετάδοσης Δεδομένων σε Mbps
* Eb/No για το ανάλογο Bit Error Rate 10- ΧΧΧΧ
* Ευαισθησία Δέκτη σε dBm
* C/I για την ανωτέρω ευαισθησία δέκτη και ΒΕR για μακροχρόνια παρεμβολή (long term interference)
* C/I για την ανωτέρω ευαισθησία δέκτη και ΒΕR για βραχυχρόνια παρεμβολή (short term interference)
* link margin
* C/N για συνθήκες clear sky
* Ι/Ν σε dB για μακροχρόνια παρεμβολή (long term interference) σύμφωνα με ITU ή CEPT
* Ι/Ν σε dB για βραχυχρόνια παρεμβολή (short term interference) σύμφωνα με ITU ή CEPT
* Θερμοκρασία θορύβου στην έξοδο της κεραίας σε K
* Συνολική θερμοκρασία θορύβου του συστήματος σε K
* Λόγος G/T
* Ύψος μέσου Κεραίας από το Έδαφος σε μέτρα

Χαρακτηριστικά Δορυφόρου (αν είναι διαθέσιμα)

* Ελάχιστη Φασματική Πυκνότητα Ισχύος (λειτουργίας) του πομπού του δορυφορικού αναμεταδότη στην ανωτέρω φέρουσα (dBW/Hz) (Να δηλωθεί η ελάχιστη πραγματική ισχύς λειτουργίας του δορυφορικού αναμεταδότη σε συνθήκες καθαρού ουρανού - clear sky conditions)
* Μέγιστη Φασματική Πυκνότητα Ισχύος (λειτουργίας) του πομπού του δορυφορικού αναμεταδότη στην ανωτέρω φέρουσα (dBW/Hz) (Να δηλωθεί η μέγιστη ισχύς λειτουργίας του πομπού του δορυφορικού αναμεταδότη σε συνθήκες μη καθαρού ουρανού - not clear sky conditions)
* Απολαβή Δορυφορικής Κεραίας Εκπομπής (συγκεκριμένο beam) σε dBi

Εσωκλείσετε τη μάσκα λήψης (Block Edge Mask), για τα ανωτέρω χαρακτηριστικά του επίγειου δορυφορικού σταθμού. Περισσότερες σχετικές πληροφορίες δίνονται στο Παράρτημα Α (Block Edge Mask).

Ζ.1 Συμπληρώστε στο Z.1 τα χαρακτηριστικά του πομπού που δεν περιλαμβάνεται στον πίνακα της ΕΕΤΤ:

**Ζ. Στοιχεία Εξοπλισμού**

* κατασκευαστή και μοντέλο πομπού
* μέγιστη ισχύ εξόδου πομπού σε dBW
* τύπος διαμόρφωσης (να δηλωθούν οι πιθανή τύποι διαμορφώσεων )
* πρότυπο ETSI ή ισοδύναμο του ETSI

Ζ.2 Συμπληρώστε στο Z.2 τα χαρακτηριστικά του δέκτη που δεν περιλαμβάνεται στον πίνακα της ΕΕΤΤ:

* κατασκευαστή και μοντέλο δέκτη
* τύπος διαμόρφωσης (να δηλωθούν οι πιθανή τύποι διαμορφώσεων )
* συντελεστής θορύβου (noise figure) dB
* πρότυπο ETSI ή ισοδύναμο του ETSI

Ζ.3 Συμπληρώστε στο Z.3 τα χαρακτηριστικά της κεραίας που δεν περιλαμβάνεται στον πίνακα της ΕΕΤΤ:

* κατασκευαστή και μοντέλο κεραίας
* διάμετρο κεραίας σε μέτρα (m)
* κέρδος κεραίας σε dBi προς την κατεύθυνση της μέγιστης ακτινοβολίας,
* λόγος προστασίας F/B
* εξασθένιση αντίθετης πόλωσης xpd (cross polar discrimination) σε dB
* διάγραμμα ακτινοβολίας κεραίας

Το διάγραμμα ακτινοβολίας αναφοράς πρέπει να προσδιοριστεί με έναν από τους παρακάτω τύπους και να δοθεί το αναλυτικό πραγματικό διάγραμμα ακτινοβολίας της κεραίας.

**REC – 465**. Ισχύουσα σύσταση της ITU-R: “Reference earth station radiation pattern for use in coordination and interference assessment in frequency range from 2 to about 30 GHz.”

**REC – 580**. Ισχύουσα σύσταση της ITU – R: “ Radiation diagram for use as design objectives for antennas of earth stations operating with geostationary satellites.”

**Παράρτημα Α (Block Edge Mask)**

Για τον προσδιορισμό της BEM, της εκπομπής και λήψης του επίγειου δορυφορικού σταθμού, που θα χρησιμοποιηθεί για τις μελέτες παρεμβολών με τα επίγεια δίκτυα μπορεί να χρησιμοποιηθεί το ακόλουθο excel αρχείο.

Στο πρώτο φύλλο “Εισαγωγή στοιχείων” του αρχείου γίνεται η εισαγωγή του εύρους της κεντρικής συχνότητας (Bn) και της ισχύος (dBW) στην είσοδο της κεραίας. Στο φύλλο “ΒΕΜ σύμφωνα με ITU” αποτυπώνεται η ΒΕΜ όπως προσδιορίζεται σύμφωνα με τις συστάσεις της ITU, Rec. ITU-R SM.1541-6 Annex 5, Rec. ITU-R SM.1539-1 και Rec. ITU-R SM.329-8.

Εάν η πραγματική ΒΕΜ, της εκπομπής και λήψης του επίγειου δορυφορικού σταθμού, είναι καλύτερη από την αντίστοιχη της ITU, πχ λόγω καλύτερων φίλτρων ή άλλων βαθμίδων στην αλυσίδα των συστημάτων του επίγειου δορυφορικού σταθμού ή απαιτήσεων του δορυφορικού παρόχου, να δοθεί η πραγματική που αντιστοιχεί στα συγκεκριμένα χαρακτηριστικά του επίγειου δορυφορικού σταθμού για την εκπομπή και λήψη αντίστοιχα. Η πραγματική μπορεί να προσδιοριστεί και κατόπιν σχετικών μετρήσεων.

Μια ενδεικτική ΒΕΜ που θα μπορούσε να χρησιμοποιηθεί αποτυπώνεται στο φύλλο “Ενδεικτική BEM”.



Για παράδειγμα, για εύρος κεντρικής συχνότητας 120 ΜΗz και ισχύ 30 dBW στην είσοδο της κεραίας, η BEM που θα μπορούσε να χρησιμοποιηθεί είναι η ακόλουθη :